«Արմենպրես»-ի մամուլի սրահում լրագրողների հետ հանդիպման ժամանակ այս մասին ասաց Հայաստանի ազատ ոճի ըմբշամարտի հավաքականի գլխավոր մարզիչ Հաբեթնակ Կուրղինյանը: «Մեծ շանսեր ունեին մեդալի համար պայքարելու Գրիգոր Գրիգորյանը և Դավիթ Սաֆարյանը: Իսկ մյուս մարզիկները պարտվեցին առաջին իսկ գոտեմարտերից: Մենք խնդիր ունենք սերնդափոխության: Ազատ ոճային ըմբիշերի թիմը սերնդափոխության կարիք ունի: Բոլորը տարիքն առել են: Վստահ եմ, որ մեկ-երկու տարվա ընթացքում կկայանա այդ սերնդափոխությունը»,-ասաց նա: